Document ID: 31998R1766

31998R1766
L 225/2
SLUŽBENI LIST EUROPSKE UNIJE
UREDBA VIJEĆA (EZ) br. 1766/98
od 30. srpnja 1998.
o pristupanju Europske zajednice i Europske zajednice za atomsku energiju, kao jedne stranke, Sporazumu o osnivanju znanstveno-tehnološkog centra u Ukrajini, sklopljenom 25. listopada 1993. između Kanade, Švedske, Ukrajine i Sjedinjenih Američkih Država
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 235., u vezi s člankom 228. stavkom 2. drugom rečenicom i člankom 228. stavkom 3. prvim podstavkom,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da će pristupanje Europske zajednice i Europske zajednice za atomsku energiju, kao jedne stranke, Sporazumu o osnivanju znanstveno-tehnološkoga centra u Ukrajini sklopljenom 25. listopada 1993. između Kanade, Švedske, Ukrajine i Sjedinjenih Američkih Država pomoći ostvarivanju ciljeva Zajednice;
budući da se Ugovorom o osnivanju Europske zajednice za donošenje ove Uredbe ne predviđaju druge ovlasti osim onih iz članka 235.,
DONIJELO JE OVU UREDBU:
Članak 1.
Odobrava se, u ime Zajednice, pristupanje Europske zajednice zajedno s Europskom zajednicom za atomsku energiju, kao jedne stranke (dalje u tekstu „Europske zajednice”), Sporazumu o osnivanju znanstveno-tehnološkoga centra u Ukrajini sklopljenom 25. listopada 1993. između Kanade, Švedske, Ukrajine i Sjedinjenih Američkih Država, kako je izmijenjen Protokolom od 7. srpnja 1997. (dalje u tekstu „Sporazum”), i Izjavi Europskih zajednica u vezi s člankom I. Sporazuma.
Članak 2.
Predsjednika Vijeća ovlašćuje se za potpisivanje isprave o pristupu u svrhu obvezivanja Zajednice i za dostavljanje obavijesti o tome izvršnom direktoru Znanstveno-tehnološkoga centra i drugim strankama Sporazuma.
Tekstovi isprave o pristupanju, Sporazuma, uključujući Protokol, i Izjave priloženi su ovoj Uredbi
Članak 3.
1. Europske zajednice u upravnom odboru Znanstveno-tehnološkog centra u Ukrajini (dalje u tekstu „Centar”) zastupa Predsjedništvo Vijeća i Komisija, od kojih svatko imenuje po jednog predstavnika kao člana uprave koji zastupa Europske zajednice.
2. Komisija je općenito odgovorna za uređivanje pitanja u vezi s Centrom.
Vijeće se prije sastanaka upravnog odbora Centra pravodobno i potpuno obavješćuje o pitanjima o kojima se treba raspravljati na tim sastancima i namjerama Komisije s tim u vezi.
Ne dovodeći u pitanje stavak 3., Komisija u upravnom odboru zastupa Europske zajednice i iznosi njihov stav.
3. Za pitanja iz članka III. stavka vi., članaka V. i XIII. Sporazuma, stav Europskih zajednica određuje Vijeće, a iznosi ga, kao opće pravilo, Predsjedništvo, osim ako Vijeće ne odluči drukčije.
Za pitanja iz članka IV. stavka B. podstavaka i. i v., i članka IV. stavka D, stav Europskih zajednica određuje Vijeće, a iznosi ga, kao opće pravilo, Komisija, osim ako Vijeće ne odluči drukčije, i posebno u područjima u kojima se iskustvo i stručnost trebaju tražiti prvenstveno u državama članicama.
4. Pri određivanju stava Europskih zajednica, Vijeće odlučuje kvalificiranom većinom u skladu sa stavkom 3. Pri donošenju odluke da, suprotno općem pravilu utvrđenom u stavku 3., stav Europskih zajednica ne iznosi Predsjedništvo, odnosno Komisija, Vijeće odlučuje običnom većinom.
5. Odluke o projektima koje financiraju ili sufinanciraju Europske zajednice donose se u skladu s postupkom utvrđenim u članku 8. Uredbe (Euratom, EZ) br. 1279/96 (2) ili bilo kojim drugim propisom koji je nasljednik te Uredbe.
Članak 4.
Centar ima pravnu osobnost i uživa najširu pravnu sposobnost koja se, u skladu sa zakonima koji se primjenjuju u Zajednici priznaje pravnim osobama, i posebno može sklapati ugovore, stjecati pokretnu i nepokretnu imovinu ili njome raspolagati te biti stranka u postupku.
Članak 5.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. srpnja 1998.

Labels: 7
18
15
5